राजनीतिक दल जित्थें ‘पोल विनर’ चेह्‌रें गी जनता दे बछकार तुआरने दी मशक्कत च लग्गे दे न ते उत्थें चुनांऽ प्रचार च बी ओह् कोई कसर बाकी नेईं छोड़ना चांह्‌दे। एह्‌दे लेी ओह् फिल्मी सितारें गी मेदवार दे रूपै च जां स्टार प्रचारक दे रूपै च जनता दे बछकार तुआरने दे प्रयास च जी जान कन्नै जुटे दे न। हालांके बालीवुड दे सितारें दा राजनीति च प्रवेश कोई नमीं गल्ल नेईं ऐ ते समें समें उप्पर बालीवुड दे केईं नामचीन चेह्‌रे बक्ख-बक्ख राजनीतिक पार्टियें च शामल होइयै जनता दे बछकार अपनी मजूदगी दर्ज करांदे रेह् न।